Wojerecy (AK/SN). Komunalny twarski zawod města Wojerecy ma přichodnje zaměrnišo a efektiwnišo dźěłać. To wuchadźa z posudka Drježdźanskeje komunalneje poradźowanskeje firmy B & P, kotremuž je wjetšina Wojerowskich měšćanskich radźićelow na swojim zašłym posedźenju přihłosowała. B & P je wot lětušeho februara organizaciju a hospodarskosć twarskeho zawoda přepruwowała. Wuslědk je, zo měli zasadnu strukturu zawoda wobchować, jeje jednotliwe dźěle pak měli optiměrować. W lěće 2022 chcedźa zawod znowa přepruwować. Ličba jeho sobudźěłaćerjow chcedźa dołhodobnje wot tuchwilu 22 na 15 znižić.
szl_Latn